Sørloth med hat trick: – Vanvittig fin opplevelse 
(Villarreal-Granada 5–1) Gamle kjente satt på tribunen da Alexander Sørloth (28) var brennhet søndag.  Ranheim er på treningssamling i Spania. Ranheims nye kaptein Per Ciljan Skjelbred (36) var blant dem som tok turen for å se tidligere landslagskollega Sørloth. Og det ble litt av en ettermiddag å være trønder der.  – Kjempeglad på vegne av Alexander. Vanvittige fin opplevelse for oss som fikk være til stede og fikk oppleve begivenheten, sier Skjelbred til VG.  Det tok bare syv minutter før vertene tok ledelsen. Målet kom etter at Bertrand Traoré slo et innlegg til Gerard Moreno, som chippet ballen i tverrliggeren. Sørloth plukket imidlertid opp returen og sendte «den gule ubåt» i ledelsen. Og nordmannen var ikke ferdig der. Drøye ti minutter senere slo Dani Parejo et innlegg inn til Sørloth, som enkelt kunne prikke inn sitt andre for dagen. Det fikk Villareal til å sammenligne nordmannen med en ikke helt ukjent filmfigur:  Etter en drøy time fullbyrdet Sørloth hat tricket da han headet inn en corner. Nok en gang var det Parejo som sto for assisten. Scoringene var trønderens tiende, ellevte og tolvte i La Liga denne sesongen. Det sender han opp på en delt 7.-plass på toppscorerlisten. I mellomtiden hadde også Étienne Capoue og Gonçalo Guedes satt inn Villarreals 3-0- og 4-0-mål. Sørloths klubb er nå nummer 12 i La Liga med 32 poeng, Real Madrid leder med 66 poeng etter 27 serierunder. Granada er nest sist med 14 poeng.  Theodor Corbeanu satte inn et fattig trøstemål på overtid. 
Alexander Sørloth scoret tre mål da hans Villarreal vant stort i La Liga søndag  Målene markerer Sørloths 10., 11. og 12. scoring i den spanske toppdivisjonen denne sesongen Ranheims kaptein, Per Ciljan Skjelbred, var på plass og så Sørloths prestasjon Sørloth er nå på delt 7.-plass på toppscorerlisten i Spania